
**יחידת למידה-הערכה בנושא: ניסוח הסבר מדעי לתופעות ולתהליכים (מבנה, תוכן ושפה)**

משימה 1: מבנה תשובת הסבר מדעי(מתחילים) 

 **משימת יישום**

בחרו **אחת משתי השאלות** (א. או ב.) ונסחו לה הסבר מדעי.   
(היעזרו במארגן הגרפי לבניית הסבר מדעי - בנספח):

1. **ניפוח בלון בתוך בקבוק**בצעו קודם את ניסוי 1 ונסחו לו הסבר ואחר כך המשיכו לשני:  
   **ניסוי 1:**   
   ציוד: בלון ובקבוק משקה קל **מרובע** בנפח 1.5-2 ליטר.

* הכניסו לבקבוק את הבלון והפשילו את חלקו העליון על פיית הבקבוק, באופן שלא יחליק.
* הצמידו את הפה לפיית הבלון ונסו לנפח, האם הצלחתם? כן/לא. הסבירו מדוע.

 **ניסוי 2:**   
 ציוד: בלון, בקבוק משקה קל **מרובע** בנפח 1.5 - 2 ליטר, מברג.

* חוררו את הבקבוק בעזרת המברג, על פי ההנחיות [בסרטון](https://www.youtube.com/watch?v=Wv8qArPU07M).
* נסו שוב לנפח את הבלון.
* מהי התוצאה שהתקבלה?
* מה השתנה במערכת הבקבוק והבלון? הסבירו את התופעה.

1. **מדוע הנייר לא נרטב?**

אביתר ואחותו דניאלה צפו בתוכנית קסמים בטלוויזיה. הקוסם החזיק בכוס שקופה שנייר מודבק לתחתיתה מצדה הפנימי. הקוסם הפך את הכוס והכניס אותה לתוך קערה גדולה מלאה מים (כמו באיור 1). כשהוציא את הכוס מהקערה נדהמו הילדים לראות שהנייר שבכוס נשאר יבש.

אביתר חשב מעט ואמר "יש משהו בכוס פרט לנייר!"

* האם הוא צדק? סמנו: כן/לא
* הסבירו כיצד העובדה שהנייר נשאר יבש תומכת בטענת אביתר או סותרת אותה?

**נספח: מארגן גרפי לבניית תשובת הסבר מדעי**

**התופעה/ התהליך שיש להסביר:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **השאלה / ההוראה:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. טענה:  
(ההסבר המוצע לתופעה/תהליך):**

**3. נימוקים:   
ידע מדעי התומך בטענה  
(מושגים ועקרונות הקשורים לתופעה/תהליך):**

**תשובת הסבר מדעי   
(מציגה את הטענה ואת הנימוקים התומכים בה   
ומצדיקה את הקשר ביניהם באמצעות מילות קישור מתאימות)**

**2. נימוקים:   
ראָיות תומכות בטענה  
(עובדות או נתונים, אם יש):**